Handwerk: Borduur op klere(Foto: Met vergunning van Idees-tydskrif.) Dra jou hart op jou mou, of been, vir Afrikaans en maak jou klerekas net ŉ tikke meer persoonlik deur jou gunstelinggedig op ŉ klere-item te borduur. Borduur die gedig in stamsteek op jeans en agtersteek op ŉ hemp of T-hemp met drie draadjies borduurgare. Wenk: As dit vir jou makliker is, kan jy koolpapier gebruik om die woorde na te trek. Verwyder dan die ink met spiritus. Idees het dié projek spesiaal vir Maroela Media se lesers beskikbaar gestel. Die artikel het oorspronklik in Idees se Julie/Augustus 2019-uitgawe verskyn.